**Dostupna baza servisa podrške za osobe sa invaliditetom**

Kako bi se, na jednom mestu, objedinile informacije o servisima (uslugama) podrške na lokalnom nivou, vrsti usluga koje se pružaju, kao i profilima pružalaca usluga, kreiran je portal [www.servisipodrske.info](http://www.servisipodrske.info) o svim dostupnim servisima (uslugama) podrške za osobe sa invaliditetom iz oblasti socijalne zaštite, obrazovanja i zapošlјavanja.

Informacije o lokalnim servisima podrške je moguće pronaći po sledećim kriterijumima:
a) vrsti usluge
b) gradu/opštini

Servisi podrške koji se nalaze na web portalu su institucionalizivani (finansirani od strane lokalne samouprave), ili su finansirani putem projekata.

Baza podataka o lokalnim servisima podrške namenjena je velikom broju aktera:
• aktuelnim i potencijalnim korisnicima usluga: baza podataka predstavlјa svojevrsni orijentir – u kojoj sredini i koja usluga je na raspolaganju određenoj grupi ljudi
• kreatorima politike i donosiocima odluka: baza podataka pruža uvid u vrstu i razvijenost servisa podrške i njihovu teritorijalnu zastuplјenost, što je svojevrsni vodič u pravcu dalјeg podsticanja i podrške razvoju usluga u sredinama u kojima one ne postoje ili su slabo razvijene
• aktuelnim i potencijalnim donatorima, kao i pružaocima usluga: baza služi kao vodič u pravcu oblasti podrške koje treba razvijati
• novim pružaocima usluga: kako bi imali uvid u servise podrške koje je potrebno razviti u lokalnoj sredini

Portal će sadržati i sve informacije o aktivnostima projekta „Održivi servisi podrške za osobe sa invaliditetom”, kao i sve teme od značaja za razvoj servisa podrške na lokalnom nivou.

Više informacija o pružaocima usluga koji su kreirali svoj profil možete pronaći na stranici portala putem linka [**http://servisipodrske.info/?q=servisi2**](http://servisipodrske.info/?q=servisi2).

Takođe, dostupan je i Facebook profil **[Servisi podrške u lokalnoj zajednici](https://www.facebook.com/pages/Servisi-podr%C5%A1ke-u-lokalnoj-zajednici/367511676690881%22%20%5Ct%20%22_blank)**, koji će pratiti razvoj profila i projekta.